Harry Belafonte

Harry Belafonte (egentlig Harold George Bellanfanti jr., født 1. mars 1927 i Harlem i New York City i USA) er en jamaicansk-amerikansk sanger og skuespiller. Han er særlig kjent for å ha gjort den melodiøse og rytmiske calypsomusikken fra De karibiske øyer verdenskjent på 1950- og 1960-tallet, men han har også sunget ballader, viser, spirituals, musikalnumre og annet, framført med en karakteristisk myk og varm stemme. Belafonte har også brukt sin kjendisstatus til å fremme menneskerettigheter. 


== Liv og virke ==


=== Bakgrunn ===
Belafonte ble født i Harlem i New York City som sønn av Harold George Bellanfanti sr. fra Martinique og Melvine fra Jamaica. Han ble gitt en katolsk oppdragelse. Belafonte fikk navnet Harold George Bellanfanti jr. etter faren. Fra 1932 til 1939 bodde han hos bestemoren på Jamaica. 
Etter oppholdet på Jamaica kom han tilbake til New York, der han gikk på George Washington High School, hvorpå han gikk inn i US Navy under annen verdenskrig. 
Belafonte var en aktiv støtte av den amerikanske borgerrettighetsbevegelsen og var siden meget involvert i velgjørenhetsarbeid og politisk aktivisme.


=== Karriere ===
På slutten av 1940-tallet gikk han på teaterskole og fikk deretter jobb ved forskjellige teatre. For sin innsats i musikalen Almanac vant han en Tony, som sies å være teaterets Oscar.
Harry Belafonte er kanskje mest kjent for sin fremføring av «Banana Boat Song», skrevet av Alan Arkin, med det kjente uttrykket «Day-O». Hans gjennombruddsalbum Calypso (1956) var det første albumet som solgte over én million eksemplarer. Han var den første afro-amerikaner som vant en Emmy, med sitt første TV-program «tonight with Belafonte». 
Harry Belafonte har i tillegg til å spille inn en mengde plater og holdt konserter, også spilt flere roller på teater, i filmer og i fjernsynsproduksjoner. I 2000 ble han tildelt Grammy Lifetime Achievement Award for sine bidrag i platebransjen. Han har dessuten blant annet fått en stjerne på Hollywood Walk of Fame. Belafonte er innehaver av den sørafrikanske Ordenen O.R. Tambos følgesvenner.
Harry Belafonte var en nær medarbeider av Martin Luther King jr. på 1960-tallet og bidro økonomisk til hans borgerrettighetkampanjer. Belafonte er også blitt utnevnt til goodwill-ambassadør i UNICEF. 
Harry Belafonte var initiativtaker til innspillingen av «We are the world» i 1985, som samlet inn penger for å hjelpe sultrammede i Etiopia. Eliten av USAs mest kjente sangere samlet seg under navnet «USA for Africa». De gikk rett fra prisutdelingen av American Music Awards det året, og brukte natta på å spille inn sangen som var komponert for anledningen av Michael Jackson og Lionel Richie. Quincy Jones var produsent. Harry Belafonte mottok en pris for dette initiativet på American Music Awards året etter.
Belafonte har de siste årene markert seg som skarp motstander av amerikansk utenrikspolitikk. 
I 2011 kom Sing Your Song, en dokumentarfilm om Harry Belafontes karriere og liv.
En av Harry Belafontes døtre, Shari Belafonte, er fotograf, skuespiller og modell.


== Plateutgivelser ==
1954: "Mark Twain" and Other Folk Favorites
1955: Three for Tonight (Original Soundtrack)
1956: Belafonte
1956: Calypso
1957: Belafonte Sings of the Caribbean
1957: Evening with Belafonte
1958: Belafonte Sings the Blues
1958: Presenting the Belafonte Singers
1959: Belafonte at Carnegie Hall
1959: Cheers: Drinking Songs Around the World
1959: Love Is a Gentle Thing  
1959: Porgy & Bess  
1960: Belafonte Returns to Carnegie Hall  
1960: My Lord What a Mornin'  
1960: Swing Dat Hammer  
1961: At Home and Abroad  
1961: Jump Up Calypso  
1962: Many Moods of Belafonte  
1962: Midnight Special  
1962: To Wish You a Merry Christmas  
1963: Streets I Have Walked  
1964: Ballads, Blues and Boasters  
1964: Belafonte at the Greek Theatre  
1965: An Evening with Belafonte/Makeba  
1966: An Evening with Belafonte/Mouskouri  
1966: Belafonte-En Gränslös Kväll På Operan (An Evening Without Borders at the Operahouse)  
1966: Calypso in Brass  
1966: In My Quiet Room  
1967: Belafonte on Campus  
1968: Belafonte Sings of Love  
1969: Homeward Bound  
1970: By Request  
1970: Harry & Lena  
1971: Calypso Carnival  
1971: Warm Touch  
1972: Belafonte...Live!  
1973: Play Me  
1974: Belafonte Concert in Japan  
1977: Turn the World Around   
1981: Loving You is Where I Belong  
1988: Paradise in Gazankulu  
1989: Belafonte '89  
1991: Tradition of Christmas  
1993: Live in Concert at the Carnegie Hall
1997: An Evening with Harry Belafonte & Friends
1999: At Carnegie Hall
2001: The Long Road To Freedom, An Anthology


== Referanser ==


== Eksterne lenker ==
Offisielt nettsted 
(en) Harry Belafonte – kategori av bilder, video eller lyd på Commons 
(en) Harry Belafonte – galleri av bilder, video eller lyd på Commons 
(en) Harry Belafonte på Internet Movie Database 
(sv) Harry Belafonte i Svensk Filmdatabas 
(da) Harry Belafonte på Filmdatabasen 
(da) Harry Belafonte på Scope 
(fr) Harry Belafonte på Allociné 
(en) Harry Belafonte på AllMovie 
(en) Harry Belafonte hos Rotten Tomatoes 
(en) Harry Belafonte hos The Movie Database 
(en) Harry Belafonte hos Internet Broadway Database 
(en) Harry Belafonte på Discogs 
(en) Harry Belafonte på MusicBrainz 
(en) Harry Belafonte på Spotify 
(en) Harry Belafonte på Songkick 
(en) Harry Belafonte på Genius — sangtekster 
(en) Harry Belafonte på AllMusic 
Harry Belafonte på Twitter 
Harry Belafonte på Facebook 
Harry Belafonte på Myspace 
Lenker til sider om Harry Belafonte Arkivert 26. november 2005 hos Wayback Machine.
Belafontes tale i San Francisco ved utdelinga av Global Exchange Human Rights Award i 2004 -